text: Har du set denne mand?
  01 marts 2014 kl. 06.57
  Politiet efterlyser en 40 årig mand fra Skrydstrup. Han forsvandt fra sit hjem i går først på eftermiddagen.
  Det drejer sig om Rene Rosenlyst.
  Han forlod sit hjem i deprimeret tilstand i går ved 14-tiden. Politiet sporede senere hans mobiltelefon til Padborg, men det er ikke sikkert, han befinder sig der længere.
  Han beskrives som kraftig, 183-185 cm høj. Han var iført en blå jakke med "GLS"-logo på ryggen, blå jeans og turkis-farvede kondisko.
  Har du set ham, hører politiet gerne fra dig på tlf. 114.
  